**Reîntrupare**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reîntrupare

Dacă aş fi un val născut din apa mării,

Aş vrea râzînd să mă primeşti la piept,

Ca să sfârşesc zâmbind pe sânu-ţi drept,

Chiard dac-apoi mă vei fi dat uitării.

Dacă aş fi o plajă cu nisip fierbinte,

Aş vrea să-mi laşi, pentru o clipă, paşii tăi,

Să pot să-mi amintesc privindu-i despre noi

Şi de-ntâlnirea noastră, fără de cuvinte.

Dacă aş fi o adiere ruptă dintr-o briză,

Aş vrea să te cuprind de după umeri, lin

Şi să te ţin aproape, doar puţin,

Cât să îţi simt parfumul de marchiză.

Cum nu sunt val, nici plajă, sau vreo briză caldă,

Să pot nutri-n vreun fel dorinţă lor,

Îmi mai rămîne doar să-ţi spun : Mi-e dor

Să mă preschimb în ele, când va fi, odată…